section_heading: Životopis
paragraph_text: Od 1948. do 1953. godine član je zagrebačkoga HNK, a potom do 1965. godine Dramskoga kazališta »Gavella«. Idućih godina radio je kao slobodni umjetnik, najviše u zagrebačkome Teatru &TD, a nastupao je i u predstavama Dubrovačkoga ljetnoga festivala. Djelovao je i kao kazališni pedagog na Akademiji dramske umjetnosti. Kao dragovoljac sudjelovao je u Domovinskome ratu.